དེ་ནས་འ་ཡིག་འཇུག་ཚུལ་ཏེ།།ཁ་ག་ཆ་ཇ་ཐ་ད་དང།།ཕ་བ་ཚ་ཛ་འས་འཕུལ་བཅུའོ།།དེ་དག་རིམ་བཞིན་བསྟན་བྱ་སྟེ།།གཞན་ལ་འཁང་དང་འཁར་རྔ་དང།།རྟེན་པའི་འཁར་བ་སྐུད་པ་འཁལ།།བློ་འཁུམས་པ་དང་གཞན་ལ་འཁུ།།ཟས་ཀྱི་འཁུར་བ་ཁུར་འཁུར་དང།།ཁྲལ་འཁུལ་བ་དང་བྱ་བའི་ཁྱབ་པ་ལྟ་བུའི་དོནའཁོབས།།གྲང་བའི་འཁྱགས་དང་ཡུལ་གཞན་འཁྱམ།།གཞན་དུ་འཁྱར་དང་ངག་འཁྱལ་དང།།བཅིང་བའི་འཁྱིག་དང་ཉི་མ་འཁྱིམས།།གདུགས་འཁྱིར་ཆུ་བོ་འཁྱིལ་བ་གཡས་སུ་འཁྱིལ་སོགསསོགས།།གློག་འཁྱུག་པ་དང་མགུལ་ནས་འཁྱུད།།བསྐྱུར་བས་འཁྱུར་དང་བྲོས་པའི་འཁྱུས།།གནས་སུ་འཁྱེར་དང་བརྟེན་པའི་འཁྲ།།བྲོ་འཁྲབ་གནས་སུ་འཁྲས་པ་དང།།ཁྲལ་སོགས་འཁྲི་དང་ཕོ་མོ་འཁྲིག།གནས་སུ་འཁྲིད་དང་བྲེད་ནས་འཁྲིམས།།འཁྱུད་པའི་འཁྲིལ་དང་འཁྲིས་པ་དང།།འཁྲུ་སྦྱོངས་འཐབ་འཁྲུག་བལྟམས་པའི་འཁྲུངས།།དྲི་མ་འཁྲུད་དང་ནོར་བའི་འཁྲུལ།།ཁྱིམ་ལ་འཁྲེན་དང་རོལ་མོ་འཁྲོལ།།དེ་སོགས་འ་ཡིས་ཁ་ཡིག་འཕུལ།།